NARIADENIE KOMISIE (ES) č. 1262/2005
z 1. augusta 2005,
ktorým sa mení a dopĺňa nariadenie Rady (ES) č. 27/2005, pokiaľ ide o príležitosti na rybolov sleďa obyčajného v zónach I a II
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 27/2005 z 22. decembra 2004, ktorým sa na rok 2005 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), najmä na jeho článok 5 ods. 4,
keďže:
(1)
V článku 5 ods. 4 nariadenia (ES) č. 27/2005 sa ustanovuje možnosť zvýšiť príležitosti Spoločenstva na rybolov tresky modravej a sleďa obyčajného v prípade, že tretie krajiny nerešpektujú zodpovedné hospodárenie s týmito rybami.
(2)
V rozpore s prideľovaním príležitostí na rybolov v zónach I a II, ktoré uplatňujú príslušné pobrežné štáty od roku 1997, Nórsko nedávno zvýšilo svoje príležitosti na rybolov sleďa obyčajného o ďalších 14 %. Zdá sa preto, že Nórsko nerešpektuje zodpovedné hospodárenie s násadovým sleďom obyčajným.
Počas čakania na dlhodobú dohodu s príslušnými pobrežnými štátmi o hospodárení s násadovým sleďom obyčajným je vhodné, aby Spoločenstvo dočasne zvýšilo svoju kvótu o tých istých 14 % na 89 537 ton v zónach I, II (vody ES a medzinárodné vody). Z vedeckého hľadiska je nepravdepodobné, že to bude mať nezvratný záporný dosah na zachovanie násady.
(3)
Opatrenia stanovené v tomto nariadení sú v súlade so stanoviskom Riadiaceho výboru pre rybolov a vodné hospodárstvo.
(4)
Nariadenie (ES) č. 27/2005 by sa malo preto príslušne zmeniť a doplniť,
PRIJALA TOTO NARIADENIE:
Článok 1
Príloha IC k nariadeniu (ES) č. 27/2005 sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. augusta 2005